Bert le Clos: Die trotsste pa ter wêreld
JY LEES NOU Bert le Clos: Die trotsste pa ter wêreld
Ons sal Chad le Clos se oorwinning oor die ?wêreld se beste swemmer, Michael Phelps, by ?die Olimpiese Spele moeilik vergeet. Hy het? Phelps met 'n vingerpunt geklop en goud in die? 200 m-vlinderslag gekry.Maar dit was Bert, sy teddiebeer-pa met die roesstem, wat vir die wow-oomblik by die Spele gesorg het.
Die mallemeule van emosies wat daardie wen-oomblik ontketen het, kán hy nie in woorde omsit nie.
Die vrou langs hom op die paviljoen was wildvreemd, hy het nie eens haar naam geken nie. "My seun swem nou," het hy gesê. "Vir watter land?" "Suid-Afrika." Toe die ongelooflike, rakelingse wen. En Bert tel haar op en gee haar 'n klapsoen.
"Ek kan dit steeds nie glo nie. Soms as ek ry, begin ek lag of huil. Jeez, as jou kind die skoolspan haal, is jy trots. Om jou kind te sien wen by die Spele ..."
Dit was Bert se vyfde besoek aan Brittanje en die ervaring het sy ?siening van die Britte verander. "Ek het dit nog nooit so beleef nie. Hulle was so gaaf!"